Kratero estas senprofita eldona projekto
#000000
La projekto volas havebligi verkojn, kiuj estas publika havajo, kiel modernstilaj bitlibroj kaj doni al ili la eblon reviviĝi papere danke al laŭmenda presado. Ni ankaŭ eldonas originajn kaj tradukitajn verkojn, ĉefe en Esperanto.
#000001
Sesdek ŝakproblemoj el 1909, estis la unua libro pri ŝako verkita en Esperanto. En ĉi tiu reeldono, ĉiuj bildoj de ŝaktabuloj estas ĝisdatitaj. Ankaŭ ni aldonis novajn ŝaktabulajn bildojn en la solvoparton de la libro por faciligi la legadon. La verko restas tiel kiel ĝi estis verkita de J. Paluzíe (Barcelono. 1860-1938), krom pri la modernigo de kelkaj mallongigoj aŭ la plibonigo de la aspekto de la ŝaknotacio.
#000002
La Reĝo de la Montoj
#000003
Verkita antaŭ pli ol jarcento kaj duono, La Reĝo de la Montoj tute aktuale alvokas kontraŭ la internacia blindeco pri monprofito akirita per loka perforto. La aŭtoro jam avertis la legantojn pri tio, kiel la ekonomiaj retoj influas la tutmondajn konfliktojn, substrekante kiel egoisma individualismo fortigas la maljustecojn. Certe indas legi verkon, en kiu nia mondo ankoraŭ troe klare speguliĝas.
#000004
Kun 158 ilustraĵoj de G. Doré.
#000005
Rakontoj de Mistero kaj Imago
#000006
Ĉi tiu libreto kombinas kvar rakontojn de Perrault, tradukitaj de Péroline Sarpy kaj publikigitaj en 1908, kun belaj bildoj de du konataj ilustristoj: Arthur Rackham (1867-1939) kaj William Heath Robinson (1872-1944).
#000009
Skizo pri teorio de Esperanto
#000010
Skizoj pri Teorio de Esperanto de Ernest Drezen aperis en 1931 kaj traktas el ĝenerala vidpunkto gramatikon, fo­netikon, morfologion, sintakson, se­mantikon, etimologion kaj enhavas interesajn vidpunktojn kiuj ankoraŭ povas pensigi la nuntempan leganton.
Krom la historia valoro kiun la verko reprezentas, ĝiaj interesaj skemoj, preskaŭ elektronikstilaj, montras la pioniran laboron de la aŭtoro. Ĉi tiu reeldono proponas redesegnitajn versiojn de tiuj originalaj grafikaĵoj por faciligi ĝian legadon.
#000011
La fina batalilo estis verkita de Theodora Wilson Wilson en 1916. La verko antaŭvidis la atombombon kaj estis malpermesita la sekvan jaron de sia publikigo pro sia pacemo. Ĝi estas sciencfikcia romano kun forta religia influo.
#000012